
РАДОМИР


Д О К Л А Д Н А  З А П И С К А
от
Кирил Стоев – Кмет на Община Радомир


Относно: Учредяване на възмездно право на строеж върху имот, предвиден за изграждане на Път за достъп до АГРС „Радомир“ към обект: „Преносен газопровод от Пиперево до Перник“ към проект „Повишаване на капацитета за пренос на природен газ в точка на междусистемно свързване Кулата/Сидирокастро в посока от Гърция към България"

 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Със заявление вх. № АБ-53-00-305/29.09.2025 год. до Кмета на община Радомир от „Булгартрансгаз” ЕАД, гр. София, ни информират, че във връзка с реализацията на обект: „Преносен газопровод от Пиперево до Перник“ към проект „Повишаване на капацитета за пренос на природен газ в точка на междусистемно свързване Кулата/Сидирокастро в посока от Гърция към България“, се засяга поземлен имот 61577.50.2 (проектен номер 61577.50.36, съгласно приет проект за изменение на КККР) – публична общинска собственост. Засегнатата площ е 53 кв.м. от имот 61577.50.2 от землище гр. Радомир, местност Върбица, общ. Радомир, като целия имот е с площ 1265 кв.м, вид собственост - общинска публична, вид територия - земеделска, НТП - за селскостопански, горски, ведомствен път.
„Булгартрансгаз” ЕАД заявява искане за учредено възмездно право на строеж без търг или конкурс за горепосочената площ от 53 кв.м от имот 61577.50.2 от землище гр. Радомир, местност Върбица, общ. Радомир на основание чл. 62, ал. 2 от Закона за енергетиката.

Обосновка:

На 14.03.2024 г. 49-тото Народното събрание на Република България прие Решение за предприемане на действия във връзка инициативата за Вертикален коридор на газопреносните оператори на България, Гърция, Румъния, Унгария, Словакия, Украйна и Молдова, осигуряваща възможност за пренос на допълнителни обеми природен газ от разнообразни и надеждни източници в посока от юг на север и Актуализираната пътна карта за климатична неутралност на Република България, приета с Решение № 59 от 26 януари 2024 г. на Министерски съвет, чрез разширение на газопреносната  инфраструктура  на „Булгартрансгаз" ЕАД и реализация на следните проекти:
Проект 1: „Повишаване на капацитета за пренос на природен газ в точка на междусистемно свързване Кулата/Сидирокастро в посока от Гърция към България";
Проект 2: „Повишаване на капацитета за пренос на природен газ в точка на междусистемно свързване Негру Вода/Кардам в посока от България към Румъния";
Проект 3: „Довеждаща газопреносна инфраструктура с високо налягане за захранване на потребители в източномаришкия регион".
С т. 1 от горепосоченото Решение проектите, чрез които да бъде разширена газопреносната инфраструктура на „Булгартрансгаз“ ЕАД следва да бъдат структурирани и реализирани приоритетно.
С Решение на Министерски съвет № 133 от 23.02.2024 г. проектите са обявени за обекти от национално значение по смисъла на §5, т. 62 от Допълнителните разпоредби на Закона за устройство на територията и за национални обекти по смисъла на §1 от Допълнителните разпоредби на Закона за държавната собственост.
За обект: „Преносен газопровод от Пиперево до Перник“, към проект „Повишаване на капацитета за пренос на природен газ в точка на междусистемно свързване Кулата/Сидирокастро в посока от Гърция към България“ е разработен Подробен устройствен план – Парцеларен план (ПУП – ПП), който е одобрен със Заповед № РД-02-15-69/01.08.2025г. на Министъра на регионалното развитие и благоустройството. С писмо с изх. № АУ14-11/27.08.2025г. на МРРБ е потвърдено, че по заповедта не са постъпили възражения и същата е влязла в сила.
В обхвата на одобрения план попада имот 61577.50.2 от местност Върбица, общ. Радомир, който се засяга от Път за достъп до площадката на Автоматична газорегулираща станция (АГРС) „Радомир“.
С Решение № 230 по протокол № 14/24.09.2024 г. на Общински съвет гр. Радомир е взето решение за предварително съгласие за преминаване на проектното трасе на газопровода и неговите технологични съоръжения през земи от общинския поземлен фонд, както и предварително съгласие за промяна предназначението на имотите от ОПФ, засегнати от предвидените за изграждане площадкови обекти.
Съгласно изискванията на Наредба № Iз-1971 от 29 октомври 2009 г. за строително-технически правила и норми за осигуряване на безопасност при пожар и по точно чл. 27, ал. 3 от Наредбата, пътищата за противопожарни цели се проектират с настилка, оразмерена за автомобил с минимално натоварване 100 kN/ос за всякакви атмосферни условия, което от своя страна значи трайна настилка.
По същество имот 61577.50.2 от землище гр. Радомир, местност Върбица, общ. Радомир е публична общинска собственост с начин на трайно ползване - за селскостопански, горски, ведомствен път. За изграждане на трайна настилка на пътя следва да бъде учредено право на строеж в полза на „Булгартрансгаз“ ЕАД на основание чл. 62, ал. 2 от Закона за енергетиката, съгласно който когато изграждането или разширението на площадков енергиен обект се извършва върху имот - общинска собственост, компетентните общински органи учредяват в полза на лицето, което ще изгражда и експлоатира енергийния обект, възмездно право на строеж върху земята по реда на Закона за общинската собственост без търг или конкурс. Учредяване на право на строеж без търг или конкурс е допустимо и съгласно чл. 37, ал. 4, т. 4 от Закона за общинската собственост, когато това е предвидено в закон, какъвто е конкретния случай. Също така на основание чл. 62, ал. 7 от Закона за енергетиката, при учредяване на ограничени вещни права върху имоти - публична собственост, за национални обекти и обекти с национално значение, какъвто е разглеждания проект, се прилага съответно редът за частна държавна или частна общинска собственост, доколкото друго не е предвидено в закон.
За определяне на стойността на правото на строеж е изготвена оценка от независим оценител Иво Петров с лиценз № 810100570 от 10.09.2018г., издаден от Камарата на независимите оценители в България. Съгласно приложената оценка, справедливата цена за отстъпено право на строеж за площ от 53 кв.м от имот 61577.50.2 (проектен номер 61577.50.36, съгласно приет проект за изменение на КККР), възлиза в размер на 126,00 лева без ДДС;
С оглед правомощията Ви по чл. 21, ал. 1, т. 8 от Закон за местното самоуправление и местната администрация /ЗМСМА/, във връзка с изискванията на чл. 6, ал. 1, чл. 7, ал. 3 и чл. 37, ал. 4, т. 4 от Закона за общинската собственост и на основание чл. 62, ал. 2 и ал. 7 от Закона за енергетиката, предлагам Общинска съвет гр. Радомир да вземе следното




РЕШЕНИЕ:


1. Отстъпва на „Булгартрансгаз“ ЕАД възмездно право на строеж без търг или конкурс на основание чл. 62, ал. 2 и ал. 7 от Закона за енергетиката и чл. 37, ал. 4, т. 4 от Закона за общинската собственост върху площ от 53 кв.м от имот 61577.50.2 от землище гр. Радомир, местност Върбица, общ. Радомир (проектен номер 61577.50.36, съгласно приет проект за изменение на КККР) за сумата от 126,00 лева без ДДС, съобразно оценка, изготвена от независим оценител.
2. Възлага на кмета на община Радомир да издаде заповед и да сключи договор с „Булгартрансгаз“ ЕАД за отстъпено право на строеж след заплащане на цената на правото на строеж и всички допълнителни разноски.



Приложение: 
1. Писмо с вх. № АБ-53-00-305/29.09.2025 год. от “Булгартрансгаз” ЕАД - копие; 
2. Заповед РД-02-15-69/01.08.2025г. на МРРБ – копие и писмо с изх. 
№ АУ14-11/27.08.2025г. на МРРБ;
3. Решение №133 от 23.02.2024 г. на Министерски съвет – копие;
4. Скица на имот 61577.50.2 от землище гр. Радомир и Скица – проект на  проектен номер 61577.50.36 – копие;
5. Оценителски доклад за стойността на отстъпено право на строеж;
6. Решение № 230 по протокол № 14/24.09.2024г. на Общински съвет гр. Радомир.





С уважение,

КИРИЛ СТОЕВ
Кмет на Община Радомир

Съгласувал:
Гергана Здравкова
Зам. кмет на община Радомир 

Съгласувал:
Ива Крумова
Юрист

Изготвил:
Д. Николова

